open-index/open-wikipedia-markdown huggingface dataset:
Marum (tulivuori)

**Marum** on aktiivinen tulivuori Ambrymin vulkaanisella saarella Vanuatulla. Tulivuoren kraatterissa on aktiivinen laavajärvi. Marumin korkeus on 1&nbsp;270 metriä ja se sijaitsee Ambrymin saarella olevassa noin 12 kilometriä leveässä kalderassa. Kaldera syntyi tulivuorenpurkauksessa noin vuonna 100.

## Lähteet
Metsäjätti

**Metsäjätti** on Miika Nousiaisen vuonna 2011 ilmestynyt kolmas romaani. 

Teos kertoo puunjalostusteollisuudesta riippuvaista Törmälän kylästä lähteneestä Pasista, joka kauppakorkeakoulun jälkeen päätyy kuvitteellisen metsäyhtiön, Metsäjätin palvelukseen. Metsäjätti omistaa Törmälän kylän vaneritehtaan ja Pasi saa tehtäväkseen valmistella entisen kotikylänsä vaneritehtaan irtisanomiset.

Romaaniin perustuva näytelmä kantaesitettiin Kansallisteatterissa vuonna 2013. Romaanista on tehty myös elokuva, jonka ensi-ilta oli 11. syyskuuta 2020.

## Lähteet

## Aiheesta muualla
*Metsäjätti Otavan sivustolla
Surrogates – sijaisrobotit

**Surrogates – sijaisrobotit** on vuonna 2009 ensi-iltansa saanut Jonathan Mostow’n ohjaama tieteistoimintaelokuva, joka perustuu vuosina 2005–2006 julkaistuihin samannimisiin sarjakuviin. Elokuvan pääosia esittävät Bruce Willis, Radha Mitchell, Rosamund Pike, Boris Kodjoe, Jack Noseworthy, James Cromwell, Ving Rhames ja Trevor Donovan.

## Tarina

Surrogates on dystopia jossa ihmiset eivät enää käy ulkona vaan heillä on sijaisrobotit jotka käyvät heidän puolestaan ulkona ja kuntosaleilla. Kun nuori mies murhataan erään klubin ulkopuolella FBI:n agentit Greer (Bruce Willis) ja Peters (Radha Mitchell) alkavat tutkimaan hänen murhaansa. Hänet on murhattu laitteella joka kuumentaa sijaisrobotin ohjaajan aivot. Uhri on tohtori Lionel Canterin (James Francis Ginty) poika. Carter on keksinyt sijaisrobotit, mutta on myöhemmin pettynyt keksintöönsä. Kun Greer ja Peters edistyvät tutkimuksissa alkaa vaikuttaa siltä että sijaisrobotteja vastustavalla liikkellä saattaisi olla yhteys murhaan.

## Rooleissa

Lähde: 

## Lähteet

## Aiheesta muualla
* 
* 
*
FS Épervier (1931)

**Épervier** oli Ranskan laivaston 1931 vesille laskettu Aigle-luokan hävittäjä toisessa maailmansodassa.

## Valmistus

Alus tilattiin Lorientin laivastontelakalta, missä köli laskettiin 18. elokuuta 1930. Alus laskettiin vesille 14. elokuuta 1931 ja otettiin palvelukseen 1. huhtikuuta 1934.

## Palvelus
*Épervier* muodosti sisaraluksensa *[[FS Milan (1931)|Milanin]]* kanssa 11. viirikön. Se osallistui Norjan taisteluihin. Ranskan antauduttua alus palasi Ranskaan ja sijoitettiin viirikkönsä mukana Pohjois-Afrikkaan Oraniin, jossa alus kohtasi liittoutuneiden maihinnousujoukot marraskuussa 1942. Se hyökkäsi *[[FS Tornade (1925)|Tornaden]]*, *[[FS Tramontane (1924)|Tramontanen]]* ja *[[FS Typhon (1924)|Typhonin]]* kanssa Britannian kuninkaallisen laivaston risteilijöitä *[[HMS Aurora (12)|HMS Auroraa]]* ja *[[HMS Jamaica (44)|HMS Jamaicaa]]* sekä niitä tukevia hävittäjiä *[[HMS Boadicea (H65)|HMS Boadiceaa]]* ja *[[HMS Calpe (L71)|HMS Calpea]]* vastaan. Alukseen osui kranaatti, jolloin se jouduttiin ajamaan uppoamisen estämiseksi matalikolle. Hylky nostettiin 16. lokakuuta 1946 ja romutettiin.

## Lähteet
*
*

### Viitteet
Yleisluistelun Euroopan-mestaruuskilpailut 1899

Euroopan luistelumestaruudesta kilpailtiin Davosissa 16.-17. tammikuuta 1899. Vain miehet kilpailivat. 

### Miesten yleismestaruus







1 000 metriä luisteltiin varsinaisen mestaruuskilpailun ulkopuolella.

## Lähteet
* 01.02.1899 Suomen Urheilulehti no 1
Zoran Savić

**Zoran Savić** (; s. 18. marraskuuta 1966 Zenica, Bosnia ja Hertsegovinan ST, Jugoslavia) on serbialainen kilpauransa päättänyt koripalloilija.

## Ura
### Seurajoukkueet
Ennen pääsarjauraansa Savić pelasi alempia sarjoja Borak Caplijnan ja Cenik Celikan joukkueissa. Vuonna 1989 hän siirtyi pääsarjassa pelanneeseen KK Splitiin. Seura pelasi menestyksekkäästi ja se voitti kaksi Jugoslavian mestaruutta, kaksi Euroliigan-mestaruutta sekä kaksi cup-mestaruutta. Kausiksi 1991–1993 Savić siirtyi FC Barcelonaan, josta hän jatkoi kahdeksi vuodeksi PAOK Thessalonikiin. Seuran paidassa hän voitti Korać Cupin. Kaudeksi 1995–1996 Savić siirtyi Real Madridiin.

Vuonna 1996 hänet hankittiin Virtus Bolognaan, jossa hän pelasi kaksi kautta. Jälkimmäisellä Bolognan-kaudellaan Savić voitti kolmannen Euroliiga-mestaruutensa sekä Italian-mestaruuden. Kauden 1998–1999 hän vietti turkkilaisessa Efes Pilsenissä, mutta seuraavana kautena hän ei pelannut missään seurassa. Kaudeksi 2000–2001 Savić palasi FC Barcelonaan, josta hän siirtyi vuonna 2001 Fortitudo Bolognaan. Hän siirtyi Bolognaan lokakuussa 2001 ja paikkasi Dan McClintockia. Vuonna 2002 hän lopetti ammattilaisuransa. 

### Maajoukkue
Savić edusti maajoukkuetasolla Jugoslaviaa. Hän pelasi ensimmäiset arvokisansa vuonna 1990, jolloin maa voitti maailmanmestaruuden. EM-kilpailuista Savić voitti kultaa vuosina 1991, 1995 ja 1997. Lisäksi hän osallistui urallaan kerran olympialaisiin, joista hän voitti hopeaa vuonna 1996.

## Lähteet

## Aiheesta muualla
*Euroliigan pelaajaprofiili 
*ACB:n pelaajaprofiili
Melu (täsmennyssivu)

**Melu** voi viitata seuraaviin asioihin:
* melu, epämiellyttävä, häiritsevä tai terveydelle vahingollinen ääni
* Melu ry, Mäntän, Muhoksen tai Masalan elävän musiikin yhdistys
* Merilappi United (MeLU), kemiläinen jalkapalloseura.
* Messukylän lukio (MELU), entinen lukio Tampereella.
* Helsingin medialukio (Melu), lukio Pohjois-Helsingissä.
Taitoluistelun Euroopan-mestaruuskilpailut 1899

**Taitoluistelun Euroopan-mestaruuskilpailut 1899** olivat taitoluistelun Euroopan-mestaruuskilpailut, jotka pidettiin 14. tammikuuta Davosissa, Sveitsissä. Ohjelmassa oli vain miesten kilpailu.

## Kilpailijat

## Lähteet
* Suomen Urheilulehti no 1
Posso

**Posso** on uppopaistettu makea leivonnainen, joka koostuu omenahillolla täytetystä munkkitaikinasta. Paistamisen jälkeen leivonnainen pyöritellään sokerissa munkin tavoin. Nimi juontanee leivonnaisen ulkonäöstä, joka muistuttaa hieman sianruhoa. Litteähköissä possoissa on useimmiten kaksi korvaa tai jalkaa. 

Uppopaistettut possot ovat kotkalaisia perinneleivonnaisia. Omenahillolla
tai -marmeladilla täytettyjä sokeriherkkuja alettiin valmistaa 1940-luvulla. Munkkipossuista ne eroavat valmistustavaltaan ja rakenteeltaan. Löysästä taikinasta valmistettujen possojen kuori on ohut ja rapea. Possot valittiin Suomen parhaaksi toriherkuksi Iltalehden vuonna 2023 järjestämässä äänestyksessä.

Possot toi Kotkaan tiettävästi Hellin Lohko, joka saapui Kotkaan evakkona Viipurin piirin Uuraasta. Hän perusti Kotkan Leipä -leipomon, joka valmistaa possoja yhä alkuperäisellä reseptillä. Toinen pitkään possoja valmistanut leipomo on Leistin leipomo.

## Lähteet

## Aiheesta muualla
*”Torilta haetut lämpimät possot kuuluvat monen ihmisen lauantaihin” – kotkalainen leipomoyrittäjä kertoo, mikä on perinneherkun suuren suosion salaisuus, Kotiliesi 28.4.2022
Direct Contact

**Direct Contact** on vuonna 2009 suoraan DVD:lle julkaistu yhdysvaltalainen toimintaelokuva, jonka ohjasi Danny Lerner. Käsikirjoituksesta vastasi Les Weldon. Pääosassa esiintyy Dolph Lundgren.

## Juoni
Mike Riggins on entinen Yhdysvaltain erikoisjoukkojen sotilas, joka on joutunut vankilaan aseiden salakuljettamisesta ja myymisestä. Eräs CIA:n jäsen Clive Connelly tarjoaa Rigginsille rahaa ja vapauden mikäli hän pelastaa Karadjovin mafian sieppaaman amerikkalaisnaisen Ana Galen turvaan. Tehtävän aikana Riggins kuitenkin saa huomata koko tarinan olleen huijausta ja joutuu selvittämään kumpi organisaatioista on todellinen vihollinen.

## Näyttelijät

## Aiheesta muualla
* Elokuvan arvostelu leffatykissä
SELMU

**SELMU** on Seinäjoen Elävän musiikin yhdistys, joka muun muassa järjestää Provinssi-rock festivaalin. Se osallistuu myös Rytmikorjaamon klubi- ja konserttitoimintaan, järjestää yksittäisiä konsertteja ympäri vuoden ja on mukana järjestämässä Mikkelin Jurassic Rockia.

## Lähteet
Višera (Olhavan sivujoki)

**Višera** () on Venäjällä Novgorodin alueella virtaava Olhavanjoen sivujoki, joka yhtyy Olhavanjokeen 119&nbsp;kilometriä Laatokasta. Joki muodostaa 64&nbsp;kilometriä pitkän alajuoksun osuuden noin 105&nbsp;kilometriä pitkästä pääuomasta.

## Joen kulku
Joki alkaa Višeran nimisenä Suuren Višeran (Bolšaja Višera) ja Pienen Višeran (Malaja Višera) yhtymäkohdasta Malaja Višeran ja Novgorodin piirien rajalla. Višera virtaa lounaaseen ja yhtyy Olhavajoen rinnakkaishaaraan Pieneen Olhavanjokeen (Malyi Volhovets), joka sijaitsee 119&nbsp;kilometriä Laatokan suistosta. Joen varrella sijaitsee Savinon kuntakeskus. Suuren Višeran varrella sijaitsee Bolšaja Višeran taajama ja Pienen Višeran varrella Malaja Višeran kaupunki. Višeran ja Mstajoen yhdistänyt Višeran kanava on jäänyt pois käytöstä.

Mytno 6.JPG|Joen kapeaa uomaa Mytnon kylässä
Gubariovo 2.JPG|Rantamökkejä Gubariovon kylässä
Vishera Savino 3.jpg|Aavaa jokimaisemaa Savionon kylässä
Vishera Savino 7.jpg|Maantiesilta Savinossa


## Višeran valuma-alue
### Yleistä
Višera kuuluu Nevan vesistöalueessa Laatokan valuma-alueen Olhavanjoen valuma-alueeseen, jonka Višeran valuma-alueessa se sijaitsee. Višeran valuma-alueen laajuus on 1&nbsp;100&nbsp;neliökilometriä.

### Pääuoma
Višeran valuma-alueen pääuoman alajuoksun muodostaa Višera, joka on 64&nbsp;kilometriä pitkä. Višeralla on kaksi pitkää latvahaaraa, joita kutsutaan Suureksi Višeraksi (Большая Вишера, *Bolšaja Višera*) ja Pieneksi Višeraksi (Малая Вишера, *Malaja Višera*). Suuren Višeran valuma-alueen pinta-ala on 405&nbsp;neliökilometriä ja jokihaaran pituus on 41&nbsp;kilometriä. Pienen Višeran pinta-ala on 256&nbsp;neliökilometriä ja pituus on 54&nbsp;kilometriä. Yleensä jokiverkoston pääuomaksi valitaan virtaamaltaan suurimmat haarat, joten pääuoman yläjuoksuksi valitaan silloin Suuri Višera ja pääuoman pituudeksi saadaan 105&nbsp;kilometriä. Pieni Višera valittaisiin silloin, jos painotettaisiin jokiverkoston pitkää pääuomaa.

### Sivu-uomia
Alla olevaan taulukkoon on koottu Višeran pääuoman suurimpia sivu-uomia. Taulukon tiedot on lueteltu taulukon alla ja niitä on eritelty kullekin joelle taulukon oikeassa sarakkeessa.

Lähteet: 1&nbsp;=&nbsp;luettu Wikipedian suomenkielisestä artikkelista, 2&nbsp;=&nbsp;luettu kunkin sivu-uoman lähteestä (), 3&nbsp;=&nbsp;luettu venäjänkielisestä Wikipediasta, 4&nbsp;=&nbsp;katsottu tai mitattu Internetin karttapalvelusta kuten esimerkiksi Google Maps tai ACME

### Järviä
Vaikka Višeran valuma-alueella ei ole juurikaan järviä, koska se sijaitsee Valdain rinteillä, voidaan tässä voidaan mainita kaksi pientä järveä: Virovno (Вировно) ja Gornešno (Горнешно). Sen alajuoksulla Olhavanjoen lähellä on vielä Glušitsa (Глушица) ja Kupenets (Купенец).

## Lähteet
### Huomioita

### Viitteet

## Aiheesta muualla
Bourrasque-luokka (hävittäjä)

**Bourrasque-luokka** oli Ranskan laivaston kahdentoista hävittäjän () muodostama alusluokka.

## Suunnittelu
Luokan vaatimukset esitettiin huhtikuussa 1920 ja niiden lähtökohtana oli 1&nbsp;350 tonnin standardiuppouma. Pääaseistuksena tuli olla neljä 100 millimetrin tykkiä ja niiden tuli saavuttaa 33 solmun nopeus. Saman aikaisesti muiden maiden laivastot olivat siirtyneet 120 millimetrin tykkeihin, minkä seurauksena suunnitelmaa päätettiin muuttaa. Ratkaistavana oli joko uuden tykkiaseistuksen luominen tai olemassa olevan 130 millimetrin tykkien, joita oli jo asennettu uusiin raskaisiin hävittäjiin () käyttöönotto. Aluksiin päätettiin asentaa 130 millimetrin Mle 1919 tykit, joiden kranaatti painoi 32 kg. Siten suunniteltuihin aluksiin asennettiin koko luokkansa raskain pääase. Muuten suunnitelma oli perinteinen ja jopa vanhakantainen kolmine savuhormeineen.

Pääaseistuksen koruskulma oli 36 astetta, mikä mahdollisti 18 kilometrin ampumaetäisyyden. Suuri korotuskulma kuitenkin aiheutti tulitoiminnan hidastumisen, mikä oli neljästä viiteen laukausta minuutissa. Alusten ilmatorjunta-aseistuksena oli suunnitelman mukaan yksi 75 millimetrin Mle 1927 -ilmatorjuntatykki ja kaksi 8 millimetrin ilmatorjuntakonekivääriä. Sukellusveneentorjuntaan aluksilla oli kaksikymmentä 200 kilogramman syvyyspommia kahdessa kiskossa keskilaivassa ja lisäksi kahdella syvyyspomminheittimellä voitiin ampua 100 kilogramman syvyyspommeja. Alusten torpedoaseistukseksi asennettiin uudet torpedoputket uusille 550 millimetrin Mle 1923 -torpedoille. Aiemmissa Mle 1919 torpedoissa oli ainoastaan 236 kilogramman lataus, kun taas uusissa oli 414 kilogramman lataus. Kantaman ollessa lähes 14 kilometriä 25 solmun nopeudella.

## Alukset
Vuoden 1922 laivasto-ohjelmassa vahvistettiin kahdentoista aluksen hankinta. Kaikki luokan alukset tilattiin yksityisiltä telakoilta. Ne saavuttivat koeajoissa noin 34,5 solmun maksiminopeuden, mutta niiden keskinopeus oli solmua hitaampi. Esimerkiksi *Orage* saavutti kahdeksan tunnin koeajossa vain 32,57 solmun keskinopeuden ja yhdeksännen tunnin keskinopeus oli 32,80 solmua. Normaalissa palvelukuormassa alusten todennäköinen nopeus oli 30 solmua.

## Lähteet

*
*

### Viitteet
Novoselitsy

**Novoselitsy** () on maalaiskunta ja sen keskuskylä Novgorodin alueen Novgorodin piirissä Venäjällä. Se sijaitsee Mstajoen rannalla 30 kilometriä Novgorodista itään. Kylässä on 1&nbsp;800 ja kunnassa 3&nbsp;900 asukasta (vuonna 2009).

Novoselitsyn kunnan pinta-ala on 522,3 neliökilometriä. Se rajoittuu pohjoisessa ja idässä Malaja Višeran piiriin, etelässä Novgorodin piirin Bronnitsan ja lännessä Savinon kuntiin sekä luoteessa Tšudovon piiriin. Pinta-alasta 86,8 % on metsää ja 8,8 % maatalousmaata. Kunnan etelärajalla virtaa Msta ja koillisesta lounaaseen Višerajoki.

Keskuskylän lisäksi kuntaan kuuluvat Aleksandrovskojen, Baranihan, Božonkan, Lahnovon, Ljudbitovon, Markovon, Mytnon, Pjatnitsan, Plaškonon, Posadin, Radotšan, Rušinovon, Ryševon, Sopkin, Sosnovkan ja Žabitsyn kylät. Puolentoista tuhannen asukkaan Božonka liitettiin Novoselitsyn kuntaan vuonna 2010. 

Kunnan läpi kulkee Moskovan ja Pietarin välinen M10-valtatie. Novoselitsyssa toimii varuskunta ja Božonkassa Novgorodin suurkanala. Lisäksi on kolme puunhankintayritystä, leipätehdas ja yksityinen maatila. Lähes puolet työvoimasta työskentelee kunnan ulkopuolella.

Novoselitsyssa on lastentarha, keskikoulu, lasten taidekoulu, kirjasto ja poliklinikka. Božonkan palveluihin kuuluvat lastentarha, keskikoulu, kulttuuritalo, kirjasto ja poliklinikka. Nähtävyyksiä ovat muinaiset hautapaikat, Štšegletsin kulttikivi, 1800-luvulta peräisin oleva Novoselitsyn sotilasasutuksen rakennuskokonaisuus sekä toisen maailmansodan muistomerkit.

## Lähteet

## Aiheesta muualla
* Novoselitsyn kunnan sivusto
Savino

**Savino** () on maalaiskunta ja sen keskuskylä Novgorodin alueen Novgorodin piirissä Venäjällä. Se sijaitsee Olhavan sivujoen Višeran varrella 12 kilometriä Novgorodista itään. Kylässä on vajaa tuhat ja kunnassa 2&nbsp;100 asukasta (vuonna 2009).

Savinon kunnan pinta-ala on 357,1 neliökilometriä. Se rajoittuu idässä Novgorodin piirin Novoselitsyn, etelässä Bronnitsan ja lounaassa Volotovon kuntiin, lännessä Novgorodin kaupunkipiirikuntaan ja Tšetšulinon kuntaan, luoteessa Podberezjen kuntaan ja pohjoisessa Tšudovon piiriin. Pinta-alasta 68,9 % on metsää ja 24,2 % maatalousmaata. Kunnan etelärajalla virtaa Msta ja länsirajalla Olhavanjoki.

Keskuskylän lisäksi kuntaan kuuluvat Dubrovkan, Gorodokin, Gubarevon, Kirillovkan, Novonikolajevskojen, Pahotnaja Gorkan, Robeikan, Russan, Ševelevon, Sitnon, Speranskaja Myzan, Slutkan, Mšagan, Volynin, Vylegin ja Zmeiskon kylät sekä Sitnon taajama.

Kunnan kautta kulkee Moskovan ja Pietarin välinen M10-valtatie. Suurin osa työvoimasta työskentelee Novgorodissa. Kunnassa toimii kaksi maatalousyritystä, asfalttitehdas ja sahalaitos.

Savinossa on lastentarha, keskikoulu, kulttuuritalo, kirjasto ja poliklinikka. Nähtävyyksiin kuuluvat muinaiset asuin- ja hautapaikat, 1400-luvulla perustetun Savva Višeralaisen luostarin rauniot, Speranskin kartano, käytöstä pois jäänyt Višeran kanava sekä toisen maailmansodan muistomerkit.

## Lähteet

## Aiheesta muualla
* Savinon kunnan sivusto
Toriparkki

**Toriparkki** voi tarkoittaa seuraavia:

*Toriparkki, Joensuun torin alla sijaitseva pysäköintilaitos
*Toriparkki, Kuopion torin alla sijaitseva pysäköintilaitos
*Toriparkki, Lahden kauppatorin alla sijaitseva pysäköintilaitos
*Toriparkki, Turun kauppatorin alla sijaitseva pysäköintilaitos
*ToriParkki, Vaasan kauppatorin alla sijaitseva pysäköintilaitos
*Toriparkki, Mikkelin torin alla sijaitseva pysäköintilaitos
Miesten yleisluistelun maailmanmestaruuskilpailut 1901

Pikaluistelun maailmanmestaruudesta kilpailtiin Tukholmassa 9.-10. helmikuuta 1901. Vain miehet kilpailivat. Kilpailut olivat osa Pohjoismaisia kisoja. Mestaruus ei ratkennut yhteispisteiden vaan lajivoittojen määrän perusteella.

Kilpailut järjestettiin Djurgårdsvikenin rannalla meren jäällä. Mestaruuteen vaadittiin kolme lajivoittoa. Franz Fredrik Wathén voitti ensimmäisenä päivänä 500 metrin kilpailun ja Rudolf Gundersen 5&nbsp;000 metriä. Toisena päivänä Wathén oli nopein 1&nbsp;500 metrillä, joten hänellä oli mahdollisuus mestaruuteen viimeisessä 10&nbsp;000 metrin kilpailussa. Wathénin ja Gundersenin luistellessa samassa parissa sää oli huono. Wathén voitti parin ja vaikka tuuli myöhemmin tyyntyi, kukaan ei kyennyt parantamaan hänen aikaansa.

### Miesten yleismestaruus







## Lähteet
* 16.02.1901 Suomen Kansa no 26

### Viitteet
Kanavanippu H

**Kanavanippu H** oli Digitan kanavanippu, jota alettiin lähettää Espoon radio- ja televisioasemalta 31. maaliskuuta 2014. 29. huhtikuuta 2014 alkaen kanavanippu H:ta alettiin lähettää Kuusiston radio- ja televisioasemalta.

## Kanavanipun kanavat
**Televisiokanavat**
* AdultTV.fi

## Lähteet
Naisten yleisluistelun maailmanmestaruuskilpailut 1952

Naiset kilpailivat Kokkolassa, Suomessa yleisluistelun maailmanmestaruudesta 1.-2. maaliskuuta 1952. Kilpailuissa oli 14 osanottajaa, joista kahdeksan tuli Neuvostoliitosta, jotka kaikki sijoittuivat kymmenen parhaan joukkoon, sekä kaksi niin Norjasta, Ruotsista kuin Suomesta.

### Tulokset

## Lähteet

* *Mitä-Missä-Milloin 1953*, s. 337
* *Helsingin Sanomat* 2.-3.3.1952 Näköislehti tilaajille 2.3.1952  Näköislehti tilaajille 3.3.1952
* ''Mitä tapahtui urheilussa 1952''
Estradi HD (televisiokanava)

**Estradi HD** on maksuton televisiokanava, joka näkyy suomalaisessa antennitelevisioverkossa kanavapaikalla 24
. Estradi aloitti toimintansa vuonna 2007, jota se jatkoi vuoteen 2010, kunnes joutui lopettamaan. Kanavan toiminta aloitettiin uudestaan 2011. 2025 kanava alkoi näkyä HD-tarkkuudella.

Kanavalla voivat yritykset tai yhteisöt lähettää omaa ohjelmaa antenni-tv:ssä. Lähetykset voivat olla säännöllisiä tai kertaluonteisia, salaamattomia tai salattuja vain tietylle katsojaryhmälle tarkoitettuja.

## Lähteet
* Estradi Digitan sivuilla 

### Viitteet
Thompson–Baraitserin oireyhtymä

**Thompson–Baraitserin oireyhtymä** on oireyhtymä, joka keskeisimmin ilmenee maksan fibroosina, munuaiskystina ja kehitysvammaisuutena. Muita oireyhtymässä tavattuja piirteitä ovat olleet esimerkiksi lyhytkasvuisuus, kouristelu ja näkövamma. Tila on hyvin harvinainen. 

Ensimmäisenä oireyhtymän kuvasivat vuonna 1986 Elizabeth Thompson ja Michael Baraitser. Sairastuneet olivat kaksi siskosta. Toinen heistä oli 23-vuotias, ja hänen kasvonpiirteensä muistuttivat Smith–Lemli–Opitzin oireyhtymässä tavattuja; lisäksi hänellä oli silmien kolobooma ja hypoplastiset munuaiset, joissa oli yksittäinen kysta. Toinen sisko kuoli puolitoistavuotiaana. Hänellä oli enkefaloseele ja kystisesti laajentuneet munuaisytimen kokoojaputket. Eroavaisuuksia Smith–Lemli–Opitzin ja Meckelin oireyhtymiin ilmeni riittävästi, jotta löydösten katsottiin viittaavan erilliseen autosomissa peittyvästi periytyvään MCA–MR-oireyhtymään (useita synnynnäisiä epämuodostumia ja älyllinen kehitysvammaisuus).

## Lähteet
Saulius Štombergas

**Saulius Štombergas** (s. 14. joulukuuta 1973 Klaipėda, Liettuan SNT, Neuvostoliitto) on liettualainen kilpauransa päättänyt koripalloilija.

## Ura
### Seurajoukkueet
Štombergas aloitti uransa vuonna 1992 BC Žalgirisin joukkueessa. Vuonna 1993 hän siirtyi KK Atletasiin, jossa hän pelasi vuoteen 1996 asti. Kaudeksi 1996–1997 Štombergas siirtyi kiinalaiseen Vostok Shanghaihin, jossa hän pelasi lähes koko kauden. Kauden lopussa hän siirtyi takaisin Atletasiin, jossa hän ehti pelata kaksi ottelua. Vuodet 1997–1999 Štombergas pelasi jälleen Žalgirisissa. Seuran paidassa hän voitti Liettuan-mestaruuden vuosina 1998 ja 1999 sekä Euroliigan-mestaruuden kaudella 1998–1999. Kaudeksi 1999–2000 Štombergas siirtyi italialaiseen Virtus Bolognaan. Hän ei pelannut seurassa koko kautta, sillä huhtikuussa 2000 hänet vaihdettiin Darnell Meehen. 

Štombergas teki kaudella 2000–2001 Saski Baskonian kanssa kaksivuotisen sopimuksen, mutta hän pelasi seurassa ainoastaan yhden kauden ja siirtyi Efes Pilseniin. Seuran kanssa hän voitti Turkin-mestaruuden. Kaudeksi 2002–2003 Štombergas palasi jälleen Žalgirisiin, josta hän lähti jo yhden kauden jälkeen UNIKS Kazaniin. Seuran kanssa hän voitti FIBA Europe Leaguen kaudella 2003–2004. Kauden 2004–2005 Štombergas vietti turkkilaisessa Ülkersporissa, josta hän palasi vuosiksi 2005–2007 Kazaniin. Kesällä 2007 hän ilmoitti lopettavansa ammattikoripalloilun. Hän pelasi vielä kauden 2007–2008 kuitenkin Liettuan toisella sarjatasolla Naglis-Adakrisin joukkueessa. Hän pyörsi lopettamispäätöksensä ja palasi vielä kaudeksi 2009–2010 Kazaniin.

Pelaajauransa jälkeen Štombergas on toiminut eri joukkueiden valmentajistossa. Hän on ollut muun muassa Žalgirisin valmentajaryhmässä.

### Maajoukkue
Štombergas kuului Liettuan maajoukkueeseen vuosina 1994–2004. Hän voitti urallaan EM-hopeaa vuonna 1995 ja kultaa vuonna 2003. Štombergas edusti maataan myös vuoden 1998 MM-kilpailuissa. Olympialaisissa Štombergas esiintyi kolme kertaa vuosina 1996, 2000 ja 2004. Hän voitti kaksi olympiapronssia.

## Lähteet

## Aiheesta muualla
*Euroliigan pelaajaprofiili
Salattu rikos

**Salattu rikos** () on vuonna 2002 ensi-iltansa saanut trilleri, joka perustuu Joseph Finderin romaaniin. Elokuvan pääosia esittävät Ashley Judd, Morgan Freeman, James Caviezel, Adam Scott, Amanda Peet ja Bruce Davison. Elokuvan on ohjannut Carl Franklin. Elokuva oli taloudellinen menestys kritiikistä huolimatta.

## Aiheesta muualla
* 
*
Do They Know It’s Christmas?

**Do They Know It's Christmas?** on vuonna 1984 julkaistu Band Aidin hyväntekeväisyyssingle, jolla kerätiin varoja Etiopian nälänhädän uhrien hyväksi.

Projektin ideoi Bob Geldof nähtyään televisiouutisissa raportteja Etiopian tilanteesta. Hän otti yhteyttä Ultravox-yhtyeessä vaikuttaneeseen Midge Ureen, jonka kanssa Geldof teki kappaleen *Do They Know It's Christmas?*. Hän keräsi nopeasti ryhmän tunnettuja brittiartisteja ja laulu nauhoitettiin lokakuussa 1984. 

## Listamenestys
Marraskuun lopussa julkaistusta kappaleesta tuli nopeasti Britannian singlelistan kaikkien aikojen myydyin single. Pelkästään ensimmäisen viikon aikana sitä myytiin miljoona kappaletta ja single pysyi listaykkösenä viiden viikon ajan. Se nousi ykköseksi myös yli kymmenessä muussa maassa sekä lisäksi European Hot 100 -listalla. 

*Do They Know It's Christmas?* säilyi Britannian myydyimpänä singlenä vuoteen 1997 saakka, jolloin sen ohitti Elton Johnin prinsessa Dianan muistoksi julkaisema *[[Candle in the Wind 1997]]*. Yhteensä singleä myytiin 1980-luvun loppuun mennessä maailmanlaajuisesti lähes 12 miljoonaa kappaletta.

Kappale on herättänyt joskus kritiikkiä. Sen on esimerkiksi syytetty sanoituksineen leimaavan koko Afrikan maanosan stereotyypein. Myös brittiläisen kappaleen nimeä on pidetty omituisena, kun Etiopia on ollut kristittyä aluetta jo ennen Yhdistynyttä kuningaskuntaa. Etiopian ortodoksisen kirkon seuraajat viettävät joulua 7. tammikuuta.

## Myöhemmät levytykset
Kappale on levytetty uudestaan kolmesti; vuonna 1989 sen julkaisi Stock Aitken Waterman -ryhmän kokoama Band Aid II, vuonna 2004 Band Aid 20 ja vuonna 2014 Band Aid 30. Kaksi ensimmäistä keräsivät myös varoja nälänhädän uhreille ja jälkimmäisin Länsi-Afrikan ebolaepidemian uhrien auttamiseksi.

## Katso myös
*Live Aid
*We Are the World
*Hear 'n Aid
*Maksamme velkaa

## Lähteet
So Lucky

**So Lucky** on moldovalaisen Zdob și Zdub -yhtyeen kappale, jolla yhtye edusti maataan vuoden 2011 euroviisuissa. Se kilpaili toisessa semifinaalissa, jossa se sai 54 pistettä, sijoittui kymmenenneksi ja pääsi siten finaaliin. Finaalissa se sai 97 pistettä ja sijoittui sijalle 12.

## Listasijoitukset

## Lähteet
Tuomo Holopainen

**Tuomo Holopainen** on suomalainen selostaja, ääninäyttelijä ja näyttelijä. Hän on toiminut selostajana 1990-luvulta. Hän on selostanut muun muassa *[[Avara luonto]]* -ohjelmaa. Lisäksi hän on lukenut muun muassa äänikirjoja. 

Holopainen on ääninäytellyt monissa animaatioelokuvissa 1990-luvulta lähtien, sekä näytellyt sivurooleja elokuvissa ja televisiosarjoissa.

1970-luvulla Holopainen vaikutti Avaruuslintu-nimisessä lauluyhtyeessä.

## Filmografia
### Elokuvat

### Televisiosarjat

### Dubbaukset

## Lähteet
* 
*
Lyonesse-trilogia

**Lyonesse** on Jack Vancen fantasiatrilogia, joka koostuu teoksista *Suldrun's Garden* (1983), *The Green Pearl* (1985) ja *Madouc* (1989). Sarja on julkaistu yhteislaitoksena *The Complete Lyonesse* vuonna 2011.

## Lähteet

## Aiheesta muualla
* Teosten ensimmäiset luvut luettavissa verkossa. Vance Integral Edition. 
* Peter D. Tillman: Jack Vance in the 25th Century – and Beyond. Infinity plus 11.8.2001. 
* Kyle Marquis: Suldrun's Garden. Rpg.net 25.6.2003. 
* Mark Yon: The Complete Lyonesse . Sffworld.com 9.9.2010. 
* Austin Briggs: Lyonesse . 3.11.2011.
Känkänen

**Känkänen** on suomenkielinen sukunimi. Tunnettuja suomalaisia nimenkantajia ovat:

* Aimo Känkänen (1922–2016), urkuri ja säveltäjä
* Juhani Känkänen (s. 1966), kirjailija ja kuvaamataidonopettaja
Luettelo Dreamtalen kappaleista

Tämä on **luettelo power metal-yhtye [[Dreamtale]]n kappaleista.** 

## A

* Angeles Eyes
* Angel Of Light

## B

* Between Love and Hate

## C

* Call of the Wild

## D

* Dancing in the Twilight

## E

* Each Time I Die

## F

* Fallen Stars
* Farewell...
* Fool's Gold
* Fly
* Failed States
* Feceless Men
* Firebird
* Firestrom
* Fly Away

## G

* Garden of Eternity
* Green Fields
* Great Shadow

## H

* Heart's Desire

## I

* Intro
* If You Will Go

## L

* Lost Souls
* Lucid Times
* Lady Dragon
* Lady Of A Thousand Lakes

## M

* Memories of Time
* My Only Wish
* Mirror
* Mortal Games
* March To Glory

## N

* New Life
* No Angeks No More

## O

* Ocean's Heart

## P
* Powerplay
* Payback

## R
* Refuge From Reality
* Rising Wind
* Return to the Sea
* Reasons Revealed

## S

* Silent Path
* Secret Wish
* Sail Away
* Secret Door
* Strangers' Ode

## T

* The Vigilante
D-dimeeri

**D-dimeeri** on fibriinin hajoamistuote, jota vapautuu verenkiertoon kun fibriinin aiheuttama verihyytymä hajoaa. Sen nimi johtuu siitä, että se sisältää kaksi dimeeriksi ristiinlinkittynyttä fibrinogeenin palasta. Se on mitattavissa oleva arvo ja kertoo verihyytymien olemassaolosta.

Kun verestä määritellään D-dimeerin arvo (**P-FIDD**-arvo), se kertoo veren hyytymisen ja liukenemisen tasapainosta elimistössä. Hyytymisjärjestelmän toiminnan lopputuloksena syntyy paikallisen suonivaurion alueella trombiinientsyymiä, joka pilkkoo fibriiniä fibrinogeenista. Muodostuneen fibriinin pintaan tarttuu heti plasmasta *[[plasminogeeni]]a*, joka kudoksen plasminogeenin aktivaattorin *tPA:n* avulla muuttuu plasmiiniksi. Plasmiini pilkkoo ristisidoksien vahvistamaa fibriiniä D-dimeeriksi. 

D-dimeeriä seurataan tapauksissa, joissa on syytä epäillä tukosalttiutta. D-dimeerin suurentuneet pitoisuudet liittyvät verisuonitukoksen uusiutumisvaaraan mm. idiopaattisen tukoksen sairastaneilla ja trombofilian kantajilla, kun antikoagulaatiohoito lopetetaan.

## Viitearvot
D-dimeerin ohjearvot  ovat:
* Terveillä < 0,3 mg/l
* Laskimotukoksessa ja keuhkoemboliassa 0,5 mg/l

## Lähteet

## Aiheesta muualla
* Fibriinin D-dimeerit
* D-dimeeri keuhkoembolian diagnostiikassa
*
Tuija Westerholm

**Tuija Westerholm** on suomalainen selostaja, mediakasvattaja ja Metkan toiminnanjohtaja. Hän on toiminut mediakasvattajana vuodesta 1993 lähtien. Hän on myös tuottanut Ylellä lasten- ja nuortenohjelmia.

Westerholm on yksi *[[Avara luonto]]* -ohjelman selostajista. Hän on myös yksi ääninäyttelijöistä animaatiosarjojen *[[Maija Mehiläinen (piirrossarja)|Maija Mehiläinen]]* ja *[[Seitsemän pientä hiirtä]]* suomenkielisissä dubbauksissa.

## Lähteet
Ylipää (Merijärvi)

**Ylipää** on kylä Merijärvellä Pohjois-Pohjanmaalla. Kylän läpi virtaa Viirelänoja. Kylällä sijaitsee muun muassa kylätalo sekä Pahkasalon kylämuseo.
Glen Gulutzan

**Glen Gulutzan** (s. 12. elokuuta 1971) on entinen jääkiekkoilija ja nykyinen valmentaja. Hän toimi vuosina 2011–2013 NHL-seura Dallas Starsin päävalmentajana. Stars palkkasi hänet toistamiseen päävalmentajakseen heinäkuussa 2025.
## Pelaajaura
Gulutzan aloitti 15-vuotiaana juniorisarja WHL:n Moose Jaw Warriorsissa, ja pelasi siellä myös seuraavan kauden. Ensimmäisellä kaudella Gulutzan pelasi vain yhden ottelun ja toisella kaudella kuusi ottelua. Ura jatkui WHL:n Brandon Wheat Kingsissä seuraavat kaksi kautta. Niinä kausina Gulutzan pelasi yhteensä 108 peliä ja teki niissä tehot: 108, 30+69=99. Vielä seuraava kausi kului WHL:ssä, mutta sen jälkeen hän siirtyi CWUAA:han eli yliopistolliseen jääkiekkoliigaan. Ura jatkui WCHL:ssä, IHL:ssä ja lopulta Vaasan Sportissa. Loppu-ura vuoteen 2003 kului WCHL:n Fresno Falconsissa.
## Valmennusura
Gulutzanin valmennusura alkoi heti pelaajauran päättymisen jälkeen ECHL:n Las Vegas Wranglersissa, jonka päävalmentajana hän toimi vuodesta 2003 vuoteen 2009. Tämän jälkeen hän valmensi American Hockey Leaguen Texas Starsia ennen siirtymistä Dallas Starsin päävalmentajaksi kesällä 2011.

## Lähteet
Ivan Šiškin

**Ivan Ivanovitš Šiškin** (; 25. tammikuuta (J: 13. tammikuuta) 1832 Jelabuga, Venäjän keisarikunta – 20. maaliskuuta (J: 8. maaliskuuta) 1898 Pietari) oli venäläinen taidemaalari ja maalaustaiteiden professori. Hän tuli tunnetuksi erityisesti mestarillisena puiden ja aarniometsien kuvaajana. Šiškinillä oli läheiset suhteet Venäjän maalaustaidetta uudistaneeseen vaeltajien eli peredvižnikkien koulukuntaan.

Ivan Šiškin syntyi vuonna 1832 Jelabugassa Vjatkan kuvernementissa, nykyisen Tatarstanin alueella, pikkuporvarilliseen perheeseen kauppiaan pojaksi. Hän kävi koulua Kazanissa, mutta vuonna 1848 hän keskeytti lukion, jotta hänestä ei omien sanojen mukaan tulisi ”byrokraattia”. Tämän jälkeen Šiškin opiskeli vuosina 1852–1856 Moskovan maalaus-, veisto- ja rakennustaiteen opistossa ja vuodesta 1856 Pietarin taideakatemiassa, josta hän valmistui vuonna 1860 parhain mahdollisin arvosanoin. Vuodet 1861–1866 Šiškin opiskeli taidemaalausta Saksassa ja Sveitsissä. Vuonna 1873 Pietarin taideakatemia kohotti hänet professoriksi, missä virassa hän toimi kuolemaansa asti. 

Šiškin teki elämässään satoja maisemamaalauksia ja tuhansia piirustuksia, joista useat hankki venäläinen kauppias ja taiteenkerääjä Pavel Tretjakov. Suurin osa Šiškinin tunnetuimmista maalauksista on nähtävillä Tretjakovin galleriassa Moskovassa tai Venäläisen taiteen museossa Pietarissa. 

Ivan Šiškin kuoli vuonna 1898 maalaustelineensä ääreen.

## Teoksia

Tiedosto:Ivan_Shishkin_-_Winter.JPG|*Talvi*, 1890.
Tiedosto:Ivan_Shishkin_-_Wind-Fallen_Trees.JPG|*Tuulenkaatamat puut*, 1888.
Tiedosto:Ivan Ivanovich Shishkin - Lumbering, 1867.jpg|*Puun kaato*, 1867.
Tiedosto:Ivan Ivanovich Shishkin - Rye field, 1878.jpg|*Ruispelto*, 1878.
Tiedosto:ShishkinII_OpushkaLesaPERM.jpg|*Metsän reunassa*, 1877.
Tiedosto:Shishkin na severe dikom1.jpg|*Villissä Pohjolassa*, 1891.
Tiedosto:Ivan Ivanovich Shishkin - Polesie Landscape, 1884.jpg|*Maisema [[Polesia]]ssa*, 1884.
Tiedosto:Ivan Ivanovich Shishkin - Oak Grove, 1887.jpg|*Tammilehto*, 1887.
Tiedosto:1880er Ivan Shishkin Wald anagoria.JPG|*Metsä*.
Tiedosto:Иван Иванович Шишкин - Вечер.jpg|*Ilta*, 1882.
Tiedosto:Иван Шишкин. Березовая роща.jpg|*Koivulehto*.
Tiedosto:Сторожка в лесу.jpg|*Tupa metsässä*, 1870.
Tiedosto:ShishkinII OpushkaLesaPERM.jpg|*Metsän reuna*, 1882.


## Lähteet

## Aiheesta muualla
* Ivan Shishkin Olga’s Gallery. Abcgallery.com 
* Ivan Shishkin  Tanais Gallery Tanais.info
Andrei Astvatsaturov

**Andrei Aleksejevitš Astvatsaturov** (, s. 1969) on venäläinen kirjailija, kirjallisuudentutkija ja kirjallisuuskriitikko. Astvatsaturov on Pietarin valtionyliopiston dosentti ja johtaa kirjallisuudentutkimuksen koulutusohjelmaa Smolnan instituutissa. Hänen esikoisromaaninsa *Ihmiset alastomuudessa* (Люди в голом) julkaistiin vuonna 2009, ja se ilmestyi suomeksi vuonna 2010. Teos on nykyajan pietarilaista älymystöä kuvaavan trilogian aloitusosa. Osittain omaelämäkerrallisessa trilogiassaan Astvatsaturov kuvaa Pietarin intelligentsiaa ja taiteilijapiirejä. 

Astvatsaturov osallistui Lahden kansainväliseen kirjailijakokoukseen vuonna 2011.

Astvatsaturov on kotimaassaan tunnettu angloamerikkalaisen kirjallisuuden asiantuntija, joka on julkaissut tutkimuksia mm. T.S. Eliotista, Henry Milleristä sekä kirjallisuuden fenomenologiasta. Astvatsaturov on kuudennen polven pietarilainen ja etniseltä taustaltaan juutalainen. Hänen sukunsa on tunnettu älymystösuku, johon kuuluu lukuisia arvostettuja tutkijoita. Näistä merkittävin on hänen äidinisänsä, neuvostoliittolainen kielitieteilijä, kirjallisuudentutkija ja akateemikko Viktor Žirmunski.

## Kaunokirjalliset teokset
* *Ihmiset alastomuudessa*. (Люди в голом, 2009) Suomentaja Tuukka Sandström. Idiootti 2010 
* *Скунскамера*. Ad Marginem, 2010.
* *Осень в карманах*. АСТ, 2015.

## Lähteet
Kalapudas

**Kalapudas** on kylä Merijärvellä Pohjois-Pohjanmaalla, Pyhäjoen pohjoisrannalla. 

Kalapudas on ns. puhtokylä, jonka asutus on voimakkaiden kevättulvien takia keskittynyt maaston korkeimmille kohdille niin, että rakennukset ovat osin erittäin lähellä toisiaan. Kalaputaan kylän keskus muodostuu neljästä taloryhmästä, jotka ovat Kalapudas, Alapudas, Rantapudas ja Ylimäki. Niihin kuuluu päärakennusten lisäksi yhteensä yli kaksikymmentä talousrakennusta.  Vanhin, kylän lounaisosassa sijaitseva päärakennus Rantapudas lienee rakennettu 1707 tai 1710. Sitä vastapäätä olevan Alaputaan päärakennus on 1800-luvulta, samoin kuin kylän kaakkoisosassa sijaitsevan Kalaputaan päärakennus, joka on vuodelta 1806. Kylän kantatalona Kalapudas on kuitenkin perustettu jo 1558. Ylimäestä siirrettiin sivurakennus Merijärven Säästöpankin taloksi 1940-luvulla, mutta se tuhoutui pian pystyttämisen jälkeen tulipalossa. Ylimäen pihapiirin rakennukset ovat pääosin 1880-luvulta. Kalaputaan kylälle on laadittu kyläsuunnitelma, jonka yhteydessä tehtiin rakennusten kuntotarkastus ja inventointi.

Kalaputaan kyläkoulu lopetti toimintansa 1980-luvulla.

## Lähteet
Suolaleinikki

**Suolaleinikki** eli **amerikansuolaleinikki** (*Halerpestes cymbalaria*, syn. *Ranunculus cymbalaria*) on monivuotinen, pienikokoinen leinikkikasvi. Muiden leinikkien tavoin suolaleinikki on myrkyllinen kasvilaji, koska se sisältää runsaasti protoanemoniiniksi hajoavaa ranunkuliinia.

## Ulkonäkö ja koko

Suolaleinikki kasvaa vain 5–15 senttimetriä pitkäksi. Pitkärönsyinen, hento varsi on rento ja lähes kalju. Kasvin pituuteen nähden sen lehtiruodit ovat pitkiä, peräti 5–15 cm pituisia. Lehden lehtilapa on 0,7–1,5 cm leveä, pyöreähkö, hertta- tai tylppätyvinen ja nyhälaitainen. Varret ovat lehdettömiä ja tavallisesti 1–3-kukkaisia. 6–10 mm leveissä kukissa on kaksi kehäkiehkuraa. Terälehdet ovat mesikuopallisia, kapeita ja pituudeltaan verholehtien mittaisia. Suomessa suolaleinikki kukkii heinä-elokuussa. Pitkänomainen hedelmä koostuu noin 1,5 mm pitkistä, pitkittäisharjuisista ja lyhytotaisista pähkylöistä.

## Levinneisyys
Suolaleinikin kaksiosainen päälevinneisyysalue kattaa toisaalta suurimman osan Pohjois-Amerikkaa pohjoisimpia ja kaakkoisimpia osia lukuun ottamatta. Pohjois-Amerikasta laji on levinnyt myös Meksikoon ja Etelä-Amerikkaan. Toinen päälevinneisyysalue on Keski- ja Itä-Aasiassa, jossa lajin levinneisyys on varsin mantereinen. Sitä kasvaa muun muassa Venäjän Kaukoidässä, Itä- ja Etelä-Siperiassa sekä Pohjois- ja Keski-Kiinassa. Euroopassa suolaleinikki on hyvin harvinainen tulokaslaji, jota on tavattu vain Romaniassa, Etelä-Norjassa ja -Ruotsissa sekä Suomessa. Pohjoismaiden havainnot lajista ovat kaikki merenrannoilta, Romanian esiintymien ollessa sisämaasta. Eurooppaan laji on tullut Pohjois-Amerikasta.

Suomessa suolaleinikki on vakinaistunut uustulokas, jota kasvaa Pohjanlahden rannikolla lähinnä Porin ja Kristiinankaupungin välisellä alueella.

## Elinympäristö
Suomessa suolaleinikki on merenrantaniittyjen kasvi. Siellä se viihtyy erityisesti painanteissa matalaruohoisilla kohdilla. Päälevinneisyysalueillaan laji on pääasiassa sisämaan laji.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2020: Suolaleinikin eli amerikansuolaleinikin (''Halerpestes cymbalaria'') levinneisyys Suomessa.
* ITIS: ''Ranunculus cymbalaria'' 
* United States Department of Agriculture (USDA): ''Ranunculus cymbalaria''
Saavuttamisen ideologia

**Saavuttamisen ideologialla** tarkoitetaan uskomusta, jonka mukaan yksilö saavuttaa sosiaalisesti määritellyn menestyksen kovalla työnteolla ja koulutuksella. Tämän näkökulman mukaan tekijät kuten sukupuoli, rotu/etnisyys, taloudellinen tausta, sosiaaliset verkostot tai asuinalue/maantieteellinen sijainti ovat toissijaisia kovan työnteon ja koulutuksen rinnalla tai ovat ylipäänsä merkityksettömiä menestyksen tavoittelussa.

## Saavuttamisen ideologian tutkimus
Sandra L. Barnes ehdotti vuonna 2002, että yhdysvaltalaiseen saavuttamisen ideologiaan uskovat ihmiset syyttävät todennäköisesti yksilöiden asenteita ja moraalisia eroja huonosta menestyksestä. Tutkimuksessaan Barnes osoitti, että saavuttamisen ideologiasta eniten hyötyvät (esimerkiksi valkoihoiset miehet paremmilla asuinalueilla) omaksuvat sen todennäköisimmin. Afroamerikkalaiset uskovat valkoihoisia todennäköisemmin, että rotu auttaa joitakin saavuttamaan menestystä, ja suurempituloiset uskovat todennäköisemmin, että vahvat sosiaaliset verkostot ovat merkityksettömiä suhteessa menestykseen. Kaikki vastaajaryhmät uskoivat kuitenkin, että koulutus ja kova työnteko ovat tärkeimpiä menestyksen tekijöitä. Barnes väittää, että menestys saavutetaan parhaiten, kun saavuttamiseen tähtäävä asenne yhdistetään todelliseen kykyyn saavuttaa yksilöllisiä tavoitteita. Vaikka valtaosalla ihmisistä olisi oikea asenne, rakenteelliset tekijät voivat estää heidän menestymistään.

## Ideologian kannattamisen tai hylkäämisen syitä
Jay MacLeod tutki kahta matalan tulotason asuinalueiden poikien ryhmää kirjaansa *Ain't No Makin' It* varten. "Hallway Hangers" -ryhmä, joka koostui enimmäkseen valkoihoisista pojista, ei hyväksynyt amerikkalaista saavuttamisen ideologiaa. MacLeod päätteli, että tämä johtuu useista tekijöistä. Poikien vanhemmat halusivat lastensa menestyvän, mutta varoivat kannustamasta toiveajatteluun, koska he eivät halunneet tuottaa lapsilleen pettymystä.

Seurauksena oli, että taustaltaan matalan tulotason opiskelijat menestyvät huonosti kasvaessaan aikuisiksi. Niinpä myös vanhempiin saattaa vaikuttaa alisuoriutumisen ympäristö, jota he pahentavat suhteessa lapsiinsa. "Hallway Hangers" -ryhmä vanhempineen eivät usko saavuttamisen ideologiaan, koska he eivät näe kovan työnteon mukanaan tuomaa menestystä tulevaisuudessa huolimatta alisuoriutumisen ympäristöstä. Lisäksi saavuttamisen ideologian hyväksyminen tarkoittaisi, että poikien vanhemmat, jotka eivät ole "menestyneet", ovat laiskoja tai tyhmiä.

## Lähteet
Igor Presnjakov

**Igor Presnyakov** (Игорь Пресняков) on venäläinen kitaristi, josta tuli YouTube-sensaatio vuonna 2007 laulucovereidensa ja omalaatuisen soittotyylinsä ansiosta.

## Elämäkerta
Igor Presnyakov syntyi Moskovassa. Hän opiskeli klassista musiikkia läheisessä akatemiassa ja voisi lopulta valmistua yhtyeisiin sekä kitaristiksi että kapellimestariksi. Hän muutti Alankomaihin jatkaakseen uraansa, joka on jo nyt kestänyt yli 35 vuotta. Hänen akustiseen kitaratyyliinsä vaikuttaa eri musiikkityylejä: reggae, rock and roll, R&B, kantri, jazz ja heavy metal. Hänen merkittävin tuntomerkkinsä on rytmin luominen samaan aikaan, kun hän soittaa lyömällä kitaran runkoon tahdissa. Tämä jäljittelee useita muusikoita. Vaikka Presnyakov joskus laulaakin monia hänen alkuperäisiä- ja cover-kappaleitaan, on hän tunnetumpi soittotaidoistaan.

*Igorin* suosio on noussut hänen ensidebyytistään YouTubessa vuonna 2007. Hänen YouTube-videoillaan on tällä hetkellä yli 250 miljoonaa latausten näyttökertaa ja sen lisäksi yli 1,3 miljoonaa kanavan tilaajaa. Hänen kuuluisin kitaracoverinsa on *[[Nоthing EIsе Маttеrs]]* yli kahdeksalla miljoonalla katsojallaan.

## Albumit
### 2010
* *Chunky Strings*

### 2011
* *Acoustic Pop Ballads*
* *Acoustic Rock Ballads Covers*

## Lähteet
* Igor Presnyakovin YouTube-kanava
* Igor Presnyakovin kotisivut
Poikkeavuus

**Poikkeavuus** on sosiologisessa kontekstissa tapahtuvaa toimintaa tai käytöstä, joka rikkoo kulttuurisia normeja. Näitä normeja ovat muodollisesti säädetyt säännöt esimerkiksi rikollisuus tai epämuodollisia sosiaalisten normit kuten perinteiset tavat. Näiden sääntöjen syntyminen, muuttuminen ja toimeenpaneminen kuuluu sosiologien, psykologien, psykiatrien ja kriminologien tutkimusalueeseen.

## Poikkeavuus sosiaalisten normien rikkomisena
Normit ovat tiettyjä käyttäytymisen malleja, jotka tekevät ihmisten käyttäytymisestä yhteiskunnassa ennustettavaa. Ne muuttuvat yhteiskunnan muuttuessa, ja ovat riippuvaisia kontekstista kuten yhteiskuntaluokasta ja ikäryhmästä.

Poikkeavuus tarkoittaa näiden kulttuurisesti vahvistettujen normien rikkomista. Tämä määritelmä voidaan tulkita useilla eri tavoilla. Sosiaaliset normit ovat erilaisia eri kulttuureissa: toisessa kulttuurissa poikkeavuus ja sääntöjen rikkominen voidaan toisessa yhteiskunnassa tulkita normaaliksi. Jotkut poikkeavat toiminnot voivat olla rikollisia.
## Teoria
Poikkeavuutta pyrkii selittämään kolme sosiologista suuntausta: rakenteellinen funktionalismi, symbolinen interaktionismi ja konfliktiteoria.

## Kirjallisuutta
*Anderson, Leon: *Deviance : Social Constructions and Blurred Boundaries.* University of California Press, 2017. .
* Delaney, Tim: *Social Deviance.* Lanham : Rowman & Littlefield, 2017. .
* Jäntti, Saara ym. (toim.): *Hulluus ja kulttuurinen mielenterveystutkimus.* Jyväskylän yliopisto, 2019. Nykykulttuurin tutkimuskeskuksen julkaisuja, 1457-6899 ; 125. .
Artūras Karnišovas

**Artūras Karnišovas** (s. 27. heinäkuuta 1971 Klaipėda, Liettuan SNT, Neuvostoliitto) on liettualainen koripallojohtaja ja entinen koripalloilija.

Karnišovas kuului Euroopan 1990-luvun huippupelaajiin voittaen muun muassa kolme Espanjan ja yhden Italian mestaruuden. Liettuan maajoukkueessa hän saavutti kaksi olympiapronssia ja EM-hopean. Pelaajauransa jälkeen Karnišovas on työskennellyt koripallojohtajana muun muassa NBA-seura Denver Nuggetsissa.

## Pelaajaura
### Seurajoukkueet

Karnišovas aloitti koripallon Statyba Vilnassa, jonka edustusjoukkueeseen hän nousi vuonna 1989. Hän edusti seuraa yhden kauden ajan ja siirtyi vuosiksi 1990–1994 pelaamaan yliopistokoripalloa Seton Hallin yliopistoon. Karnišovas palasi Eurooppaan vuonna 1994 ja pelasi yhden kauden ajan ranskalaisessa Cholet Basketissa. Vuosiksi 1995–1997 hän siirtyi FC Barcelonaan, jossa hän voitti molempina kausina Espanjan mestaruuden. Kauden 1997–1998 Karnišovas vietti kreikkalaisessa Olympiakosissa, jonka jälkeen hän siirtyi kahdeksi kaudeksi Fortitudo Bolognaan. Hän voitti jälkimmäisellä kaudella Italian mestaruuden. Vuonna 2000 Karnišovas palasi FC Barcelonaan, jossa hän voitti kolmannen Espanjan mestaruutensa kaudella 2000–2001. Hän lopetti ammattilaisuransa vuonna 2002.

### Maajoukkue

Karnišovas edusti junioritasolla Neuvostoliittoa ja voitti maan paidassa EM-pronssia vuonna 1987 alle 16-vuotiaiden EM-kilpailuissa. Liettuan itsenäistyttyä hän edusti Liettua maajoukkuetta. Karnišovas oli ensimmäistä kertaa mukana arvokisoissa vuonna 1992, jolloin Liettua voitti olympiapronssia. Hän oli mukana myös vuoden 1996 olympialaisissa, joista maa voitti toistamiseen olympiapronssia. EM-kilpailuista Karnišovas saabutti hopeaa Kreikassa 1995.

## Koripallojohtajana

Pelaajauransa jälkeen Karnišovas työskenteli NBA:n organisaatiossa ja Houston Rocketsin kansainvälisenä pelaajatarkkailijana. Vuonna 2013 Karnišovas aloitti NBA-seura Denver Nuggetsin apulais-GM:na. Vuonna 2017 hän nousi Nuggetsin varsinaiseksi general manageriksi. Karnišovasin Nuggets-aikaa pidetään yleisesti menestyksekkäänä joukkueen noustua konferenssinsa kärkijoukkueisiin. Nuggets varasi Karnišovasin aikana muun muassa Nikola Jokićin 41. vuorolla vuonna 2014. Vuonna 2020 Karnišovas siirtyi vuosien ajan sarjan huonoimpiin kuuluneen organisaation Chicago Bullsin urheilutoimenjohtajaksi.

## Lähteet

## Aiheesta muualla
* Euroliigan pelaajaprofiili 
* ACB:n pelaajaprofiili  
* Artūras Karnišovas Bio, Stats, and Results Olympics at Sports-Reference.com
Rakenteellinen funktionalismi

**Rakenteellinen funktionalismi** on laaja näkökulma sosiologiassa ja antropologiassa, joka tulkitsee yhteiskuntaa rakenteena, joka koostuu toisiinsa liittyvistä osista. Funktionalismi lähestyy yhteiskuntaa kokonaisuutena, johon sen osat (normit, tavat, perinteet ja instituutiot) vaikuttavat. Herbert Spencerin esittelemän analogian mukaan nämä yhteiskunnan osat ovat "elimiä", jotka pyrkivät "kehon" kunnolliseen toimintaan. Perusajatukseltaan rakenteellinen funktionalismi pyrkii "erottelemaan mahdollisimman tarkasti kaikki piirteet, tavat ja käytännöt ja niiden vaikutukset yhteiskunnan kokonaisuuden toimintaan". Talcott Parsons käytti termiä kuvaamaan pikemminkin tiettyä sosiaalitieteiden metodologisen kehityksen vaihetta kuin erillistä koulukuntaa.
Volgan talousalue

**Volgan talousalue** on ()  on yksi Venäjän 12:sta talousalueesta. Siihen sisältyy Astrahanin alue, Kalmukian tasavalta, Penzan alue, Samaran alue, Saratovin alue, Tatarstanin tasavalta, Uljanovskin alue ja Volgogradin alue. Alueen pinta-ala on 536 400 km² ja asukasluku 16 905 000 asukasta. Väestötiheys on 31 as./km² ja kaupungistumisaste 73&nbsp;%.
## Lähteet
Space Rage

**Space Rage** on vuonna 1985 ensi-iltansa saanut yhdysvaltalainen tieteiselokuva, jonka ohjasi Conrad E. Palmisano. Käsikirjoituksesta vastasi Jim Lenahan. Pääosassa esiintyvät Richard Farnsworth, Michael Paré ja John Laughlin.

## Juoni
Pankkiryöstäjä Grange lähetetään rangaistusleirille Proxima Centauri -planeetalle. Siellä hän suunnittelee heti pakoa, jota ovat estämässä palkkasoturi Walker ja jo eläkkeellä oleva eversti.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa hengettömäksi mutta vauhdikkaaksi scifi-westerniksi ja antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
* Elokuvan arvostelu leffatykissä
Länsi-Siperian talousalue

**Länsi-Siperian talousalue** () on yksi Venäjän kahdestatoista talousalueesta. Siihen sisältyy Altain aluepiiri, Altain tasavalta, Kemerovon alue, Hanti-Mansian autonominen piirikunta, Novosibirskin alue, Tomskin alue, Tjumenin alue ja Jamalin Nenetsian autonominen piirikunta. Alueen pinta-ala on 2 427 200 neliökilometriä ja väkiluku 15 108 000 asukasta. Väestötiheys on 6,2 as/km² ja kaupungistumisaste 71 prosenttia.
## Lähteet
Luoteinen talousalue

**Luoteinen talousalue** () on yksi Venäjän 12:sta talousalueesta. Siihen sisältyy Leningradin alue, Novgorodin alue, Pihkovan alue ja Pietarin liittovaltiokaupunki. Alueen pinta-ala on 196 500 km² ja asukasluku 8 034 000 asukasta. Väestötiheys on 41 as/km² ja kaupungistumisaste 87&nbsp;%.
## Lähteet
Kaukoidän talousalue

**Kaukoidän talousalue** ()  on yksi Venäjän 12:sta talousalueesta. Siihen sisältyy Amurin alue, Tšukotkan autonominen piirikunta, Juutalaisten autonominen alue, Kamtšatkan aluepiiri, Habarovskin aluepiiri, Magadanin alue, Primorjen aluepiiri, Sahan tasavalta ja Sahalinin alue. Alueen pinta-ala on 6 216 000 km² ja asukasluku 7 463 000 asukasta. Väestötiheys on 1,2 as/km² ja kaupungistumisaste 76&nbsp;%.

## Katso myös
* Kaukoidän federaatiopiiri
* Venäjän kaukoitä

## Lähteet
Keskinen mustanmullan talousalue

**Keskinen mustanmullan talousalue** () on yksi Venäjän 12:sta talousalueesta. Siihen sisältyy Belgorodin alue, Kurskin alue, Lipetskin alue, Tambovin alue ja Voronežin alue. Alueen pinta-ala on 167 700 km² ja väkiluku 7 872 000 henkeä. Väestötiheys on 47 as/km² ja kaupungistumisaste 62 %.

## Lähteet